ഇസ്ലാമില് ലൗ ജിഹാദ് എന്നൊന്ന് ഇല്ല: സമസ്ത കോഴിക്കോട്: ഇസ്ലാമില് ലൗ ജിഹാദ് എന്നൊന്ന് ഇല്ലെന്ന് സമസ്ത. ഖുര്ആന് മനസിലാക്കാതെയാണ് പല പ്രചരണങ്ങളും നടക്കുന്നതെന്നും സമസ്ത പ്രസിഡന്റ് ജിഫ്രി മത്തുക്കോയ തങ്ങള് പറഞ്ഞു. നര്ക്കോട്ടിക് ജിഹാദ് പരാമര്ശത്തില് സര്ക്കാര് ഭാഗത്തു നിന്നുണ്ടായ ഇടപെടല് ഒരു വിഭാഗത്തെ വേദനിപ്പിക്കുന്നതായി. തീവ്രവാദം പറയുന്നവരെയാണ് ഒറ്റപ്പെടുത്തേണ്ടത്. നര്ക്കോട്ടിക് ജിഹാദ് ഉണ്ടെങ്കില് ബിഷപ് സര്ക്കാരിനോടാണ് പറയേണ്ടത്. ബിഷപ്പിന്റെ പ്രസ്താവന പ്രോല്സാഹിപ്പിക്കുന്ന സമീപനം സര്ക്കാര് എടുക്കരുതെന്നും അദ്ദേഹം പറഞ്ഞു.ഇസ്ലാമിന് ലൗ ജിഹാദ് എന്ന പദം അപരിചിതമാണ്. ആരെങ്കിലും ചിലര് ഇങ്ങനെ ചെയ്യുന്നുണ്ടാകാം. എന്നാല് ഇതിന് മതപരമായ പിന്ബലമില്ല. ആര്ക്കും കൊട്ടാവുന്ന ചെണ്ടയല്ല മുസ്ലിം സമുദായമെന്നും അദ്ദേഹം വാര്ത്താ സമ്മേളനത്തില് പറഞ്ഞു.